หมู่ภูตนาถเทวาลัย (พาทามิ)

หมู่ภูตนาถเทวาลัย (กันนาดา: ಭೂತನಾಥ ಗುಚ್ ದೇವಸ್ಥಾನ; Bhutanatha group) เป็นหมู่เทวาลัยหินทรายบูชาเทพเจ้าพระนามว่า ภูตนาถ ตั้งอยู่ในเมืองพาทามิ รัฐกรณาฏกะ ประเทศอินเดีย โดยประกอบด้วยภูตนาถเทวาลัย หรือหมู่เทวาลัยหมายเลข 1 ตั้งอยู่ทางตะวันออกของทะเลสาบ มีลักษณะทางสถาปัตยกรรมแบบอินเดียเหนือและใต้ยุคแรกผสมผสาน มณฑปเปิดยื่นเข้าไปในทะเลสาบ และมัลลิการชุนเทวาลัย (Mallikarjuna) หรือหมู่เทวาลัยหมายเลข 2 ซึ่งมีขนาดเล็กกว่า ตั้งอยู่ทางตะวันออกเฉียงเหนือของทะเลสาบ มีสถาปัตยกรรมแบบสูงชันเป็นขั้นดังที่พบทั่วไปในสถาปัตยกรรมแบบกัลยาณีจาลุกยะ เทวาลัยส่วนในของหมู่เทวาลัยหมายเลข 1 สร้างขึ้นในราวศตวรรษที่ 7 ตอนปลาย สมัยพาทามิจาลุกยะ ส่วนมณฑปเปิดเข้าทะเลสาบนั้นสร้างขึ้นในศตวรรษที่ 11 สมัยกัลยาณีจาลุกยะ หมู่ภูตนาถเทวาลัยแห่งพาทามิจึงมีลักษณะทางสถาปัตยกรรมที่หลากหลายอยู่รวมกัน อ้างอิง บรรณานุกรม Cousens, Henry (1996) [1926]. The Chalukyan Architecture of Kanarese Districts. New Delhi: Archaeological Survey of India. OCLC 37526233. Hardy, Adam (1995). Indian Temple Architecture: Form and Transformation-The Karnata Dravida Tradition 7th to 13th Centuries. Abhinav Publications. ISBN 81-7017-312-4.